Kosilla vallitsee Välimeren ilmasto eli kesät ovat kuumia ja kuivia, talvet leutoja ja sateisia.
Parhaat ajat matkustaa Kosille ovat toukokuun alusta heinäkuun alkuun ja syyskuun alusta lokakuun puoliväliin, jolloin saarella on yleensä takuuvarmimmin lämmintä.
Talvikuukaudet ovat kesiä huomattavasti viileämpiä ja lämpötilat jäävät 20 asteen tienoille. Saarella voi ajoittain olla varsin tuulista.
Mikäli haluat harrastaa muita kuin vesilajeja, Kosille on hyvä lähteä huhti-toukokuussa tai syyskuun puolivälistä marraskuun alkuun, jolloin päivälämpötilat eivät ole turhan korkeita esimerkiksi patikoinnille tai pyöräilylle.